LidanRubinov/Halacha-QA huggingface dataset:
שאלה: ציצית תכלת בצבא: אני ביחידה קרבית, ראיתי שהרב התיר לשים ציצית בלי תכלת בצבא. אני לובש בדר"כ רק תכלת וגם רק צמר אבל בצבא זה לא ריאלי ללכת עם צמר, 1.האם אני יכול לעבור בלב שקט ושלם לפי הוראת הרב לציצית לא מצמר ולא עם תכלת? 2.ולגבי התכלת-אני בעז"ה מתכוון לקשור 2 ציציות (לא צמר) עם תכלת אבל ברור לי שהם ידיפו ריח רע מאוד מהר מפעילות גופנית, האם במקרה כזה לעבור לציצית רגילה למרות שיש לי תכלת (מריחה רע) או לא ללבוש בכלל כמו שהרב מורה בדר"כ? 3.האם לברך על ציצית לבן? 4.האם בכלל יש לי חיוב לקשור תכלת בצבא? השאלה נשאלה בהמשך לשאלה "היתר לאי לבישת תכלת בצבא"
תשובה: בקיץ תלבש ציצית כותנה. קשה ללבוש בקיץ כשמזיעים צמר. לכתחילה תלך עם תכלת. אם הציציות מתבלות בצבא, תכניס אותם באופן שלא יתנופפו ויתבלו.
שאלה: גניבת דעת: אני נמצא כעת בארה"ב, ישנו אתר שבו אפשר לקנות נעליים ובגדים ואם אינך מרוצה אתה יכול להחזיר חזרה את הפריט בדואר ללא ת ולקבל את כספך. האם מותר לי להזמין בדואר נעליים ובמידה שיתאימו לי ולצרכי, להחזיר אותם לאתר ולהזמין מאתר אחר זול יותר בכ50?
תשובה: יש בזה הונאה. הם לא יודעים אבל אתה מרמה אותם.
שאלה: השקעות בקרנות כשרות: ברצוני להשקיע כספים באמצעות הבנק בקרנות שונות. בנק זה עובד עם קבוצת קרנות כשרות מסויימת אולם הומלץ לי על ידי יועץ ההשקעות של הבנק לא להשקיע בתקופה הנוכחית בקרנות כשרות אילו אלא בקרנות אחרות רגילות על מנת שלא אפסיד כסף. שאלותיי הן: 1. מה המשמעות של קרנות כשרות? מה הבעייתיות בהשקעה בקרנות רגילות? 2. האם חובה עלי להשקיע בקרנות כשרות ולא בקרנות רגילות למרות שלא מומלץ לי מבחינת הפסדים- רווחים? 3. במידה ולבנק יש היתר עסקה, האם זה משפיע על הנ"ל? מראש,
תשובה: בהשקעה לא מבוקרת אתה שותף לחילול שבת, רבית או חמץ בפסח. יש להשקיע רק בקרנות כשרות.
שאלה: ציונות דתית מעורבת או חרדי נפרד: לכבוד כבוד הרב אני יהודי שמחפש באיזה מגזר להיות חרדי או דתי לאומי ובאתי לשאול את הרב על הציונות הדתית. 1. למה בעצם הציונות הדתית השתנתה מהחרדים מבחינה הלכתית שהקימו תנועת בני עקיבא ויושבים מעורב בחתונות וגם בתי ספר מעורבים ועכשיו שמעתי שפתחו מועדון לנוער שנקרא ריש לקיש. בקיצור, למה דברים אלא מתפתחים בציבור הדתי לאומי למה מחפשים מעורב כל הזמן? 2. למה החינוך השתנה בציונות הדתית שלומדים הרבה לימודי חול הולכים למכללות שגם שם יש ישיבה מעורבת? 3. בקיצור, למה הציונות הדתית השתנתה כל כך הרבה מהחרדים גם הלכתית וכי אי אפשר להיות חרדי לגמרי וגם ציוני, ומה תופעות של חברה מעורבת מתפתחת בציבור הדתי לאומי משמראה איך הציבור מתייחס לרבנים שלא ממליצים ללכת למקומות מוערבים אני חושב שבציבור החרדי לא היתה עולה אפילו מחשבה על תנועה מעורבת וכו'. והציבור החרדי נשמע להוראותם של הרבנים וממילא אין התפתחויות שונות ומשונות בציבור זה?
תשובה: 1. בציונות הדתית יש גוונים שונים, ורבים יראי שמים שמקפידים להיזהר מתערובת הן בבתי ספר והן בסעודות, ואצלנו ובעוד הרבה מקומות מפרידים אפילו בגני ילדים. 2. גם כאן יש גוונים, יש למעלה מעשרת אלפים ילדים בתלמודי תורה ציוניים שלא לומדים לימודי חול ובוודאי לא מעורב, ויש גם כמאה ישיבות הסדר וישיבות גבוהות שלומדים רק קודש ובוודאי ללא שום תערובת. 3. החברה המעורבת היא תוצאה של השפעת הגויים בגלות ושם היו גם רבנים חרדים שהתירו תנועה מעורבת כדי להציל ילדים ונוער מן הגויים. ובארץ, הציונות בדתית הולכת ומתפתחת לקראת הפרדה, והיום כבר שישים אחוז מבתי הספר נפרדים ובע"ה זה ימשך והיראת שמים תתגבר לא פחות ממה שמצוי אצל החרדים. ויש בציונות הדתית צדיקים גדולים שגם החרדים מעריכים אותם, וכולם עם ד' אחד ושמו אחד.
שאלה: הבנת סוגית הכרע: לכבוד הרב במסכת ב"ב דף פח במשנה "וחייב להכריע לו טפח" נניח שעל כפות מאזניים מונחת מסה שווה אזי נקבל שהמאזניים יהיו מאוזנות אם נוסיף לכף הימנית (למשל) מסה קטנה אזי שווי המשקל יופר והכף הימנית תרד ולכאורה די בתוספת כלשהי של מסה כדי ששיווי המשקל יופר ולאחר זמן המאזניים יגיעו למצב מאונך וא"כ מה כוונת הגמרא שצריך להגיע להכרע טפח? כיצד ניתן להבין את השוני במבנה מאזניים של צמרים זגגים חנווני בעה ב וטורטני?
תשובה: לשואל על שאלתך הראשונה באשר לדין המשנה "וחייב להכריע לו טפח" השיב אחי יאיר שי': לפני 15 שנה בלומדנו מסכת בבא בתרא דיברתי על כך עם דודנו ראש הפקולטה למדעים מדוייקים באוניברסיטת תל אביב, ואמר שאכן מבחינה מדעית הכף אמורה לרדת עד למטה אלא שבפועל יש חיכוך ולכן אכן במשקל מועט הכף לא תרד אלא חלקית. ולגבי השוני במבנה המאזניים   צריך להניח מרחב לכפות המאזניים לשם הכרעה, שאם לא כן עלולה כף אחת להתקל בתקרה או בקרקע, ולא תהיה השקילה כראוי. בהתאם לדברים אותם מתכוונים לשקול, יש לקבוע את גודל המשקל הנדרש לשקילה מדוייקת ככל שניתן. רבה
שאלה: קיטורית לכשרת שיש לפסח: בתשובה באתר משנת תשס"ד הרב התיר להשתמש במכשיר קיטורית להכשרת השיש לפסח. ברצוני לשאול אם תשובה זאת עדיין תקפה. השאלה נשאלה בהמשך לשאלה "הכשרת שיש על ידי קיטור"
תשובה: אפשר להשתמש בקיטורית. ואם מכשיר כך, לא צריך לשים נייר כסף על השיש.
שאלה: להשתתף בסעודה שלישית שיש בה חילול שבת: לכבוד הרב אני מתפלל בבית כנסת שלא תמיד מודעים לכל עניינים הקשורים להלכה. לאחרונה נודע לי שלקראת סעודה שלישית נוהגים שם לפתוח שקיות אשפה ע"י קריעתם באמצעות הנקב. לפי מיטב זכרוני הדבר אסור. שנית, יש ניקיון של המטבח באמצעות סחיטה של מטלית. מה הדין? האם יש איסור לאכול באותו סעודה שלישית או שמא יש מקום לסבור שמדובר פה בהנאה עקיפה? על התשובה.
תשובה: א. יש לפנות לרב בית הכנסת. ב. אם אין רב לבית הכנסת או לפחות תלמיד חכם שקשור לציבור יש להשפיע על המתפללים בדרכי נועם, ומותר להשתתף בסעודה זו ואין כאן הנאה מחילול שבת. בהצלחה
שאלה: ניקיון בחול המועד: האם מותר לנקות בחוה"מ את השיש, כיריים וקערות ששוטפים ידים במטבח? וכן האם מותר לשטוף ולנקות אמבטיה וכיור?
תשובה: הכלל הוא שמותר לעשות בחול המועד פעולות שרגילים לעשות בבית באופן קבוע. לכן ברור שמותר לשטוף כלים קערות וכו' בחוה"מ אולם נקיון של אמבטיה תלוי במציאות בבית - אם אתם רגילים לנקות אותה בקביעות במשך כל השנה מותר לעשות זאת גם בחול המועד אולם אם אתם מנקים אותה רק לעיתים רחוקות יותר (ומן הסתם תנקו אותה לפני הפסח) אין לנקותה בחול המועד אא"כ התלכלכה באופן חריג. חג שמח!
שאלה: הכשרת שיש לפסח: האם ניתן להכשיר שיש של מטבח מבלי לשטוף במים רותחים שכן הוא יהרס וכן לא ניתן לשים ניר כסף כי הוא ספוג במים וצריך לשים עליו כלים להתייבש עליו?
תשובה: שיש שאינו עמיד במים רותחים אינו ראוי לשימוש בכלל כל השנה.
שאלה: הקפדה שעלולה לגרום לאובדן: הרב, לאחרונה קרה לי ולא בפעם הראשונה שאדם שנפגעתי ממנו וכעסתי עליו בלב (בלי לומר לו) על עניין מסויים, ולא באופן חד פעמי- חווה אובדן משפחתי קרוב. אני חוששת שמא להקפדה עליו היה חלק בעניין ומרגישה אשמה וכעס על עצמי על שלא הצלחתי לדון לכף זכות. כמובן שלא רציתי שחלילה יקרה לו דבר רע, ועדיין התחושה שלי קשה, אני מתביישת בעצמי על הכעסים. אבל מרגישה שלא מספיק כואב לי על מה שעשיתי, ושאם אכן יש לי חלק בדבר- היה צריך לכאוב לי הרבה הרבה יותר. מה עלי לעשות? איך נכון להתייחס לזה?
תשובה: קשה להניח שבגלל הקפדתך קרה הדבר. ולכן אין את צריכה לחוש כי את הגורמת. אך כמובן לא ראוי להקפיד ולכעוס באופן מופרז. ואשרי הנעלבים ואינם עולבים שומעים חרפתם ואינם משיבים
שאלה: התרת נדרים על קטניות בפסח: שבוע טוב, אני חוזרת בתשובה בערך 9 שנים ואני אשכנזיה אך נוהגת לפי הספרדים.בתחילת התשובה לא היית אוכלת קטניות בפסח מכיוון שידעתי שאסור לי בגלל שאני אשכנזיה (לא ידעתי בהתחלה להגדיר ע"פ מה אני נוהגת:ספרדים אשכנזים, רק לאחר זמן מסויים התחלתי לקבל על עצמי לנהוג ע"פ מנהגי עדות המזרח מסיבות שונות). בשנים האחרונות התחלתי לאכול קטניות מכיוון שהבנתי שאם אני נוהגת לפי מנהגי עדות המזרח בהכל אז מותר לי לאכול קטניות בפסח. האם אני צריכה לעשות התרת נדרים על קטניות בפסח?
תשובה: לא הבנתי את משמעות המשפט "אני נוהגת כספרדים", כיצד נהפכת להיות ספרדיה?
שאלה: קיום מצוות לאנשים זקנים: סבתא שלי גרה איתנו בבית. היא מבוגרת (בת 80, בלי עין הרע) ואינה יודעת קרוא וכתוב. היא מברכת ברכות בסיסיות, כגון: נטילת ידיים, המוציא, מזונות, עץ, אדמה ושהכל, אך על שאר הברכות, כמו ברכה אחרונה, ברכות הראייה, אשר יצר, ברכות השחר וכד - אינה מקפידה לברך. שאלתי היא, האם אנו, נכדיה, חייבים ללמדה לברך וללמדה שאר מצוות, למרות שזה טורח רב וכמעט בלתי ניתן להשגה, כי היא אינה יודעת קרוא וכתוב, ויש ברכות ארוכות מאוד כמו ברכת המזון שאינה יודעת, מה גם שהיא אישה מבוגרת, ואיננו יודעים אם זה מכובד ללמד אותה מה לעשות?
תשובה: כיוון שברכת המזון היא מהתורה ראוי ללמדה, נוסח מקוצר (נמצא בסידורים של הבן איש חי). ובשאר אפשר להקל.
שאלה: עט ועליו "אנא בכח": קיבלתי עט ועליו כתוב את תפילת "אנא בכח".שאלתי היא האם מותר להיכנס עם עט כזה לשירותים וכד? והאם יש הבדל בין כניסה עם העט בכיס לבין אם הוא בתיק?
תשובה: עליו להיות מכוסה בשני כיסויים.
שאלה: איחסון מזון מתחת למיטה: האם מותר להניח אוכל בתוך קופסת פלסטיק הנמצאת מתחת למיטה? ב
תשובה: לא.
שאלה: קביעת מזוזה על ידי אישה: מספר שאלות בנוגע למזוזה 1. האם מותר לאישה לקבוע מזוזה? 2. מה הכללים מתי יש לברך על מזוזה שהוסרה לצורך בדיקה? (האם זה תלוי בזמן בו המזוזה "נעדרה" מהמשקוף או לפי מה?) וב
תשובה: אישה חייבת במזוזה כמו איש. הורדה זמנית והחזרה מיידית אינה מחייבת ברכה. אך אחרי פסק זמן ארוך בו הוסחה הדעת יש לברך.
שאלה: ברכה על "פסק זמן": ברצוני לברר מה הברכה על חטיף "פסק זמן"? האם הולכים לפי מרכיבי המוצר או לפי מה שאני מחשיב יותר במוצר (דהיינו אם לי חשוב השוקולד ברכתו תהיה שהכל וכד )? ב
תשובה: ממה מורכב המוצר?
שאלה: המתנה בין בשר לחלב הדלקת נרות שבת: 1. אם אכלתי מאכל פרווה שבושל בסיר בשרי, מותר לי לאכול מאכל חלבי לאחר מכן בלי לחכות 6 שעות? 2. אמי הרגילה אותי להדליק תחילה את נרות השבת ולאחר מכן את נרות הנשמה, אך לאחרונה שמעתי שצריך תחילה להדליק את נרות הנשמה ולאחר מכן את נרות השבת. מה ההלכה בנושא? ב מראש.
תשובה: א. אם הסיר הבשרי היה נקי אפשר לאכול מיד לאחר אכילת המאכל הפרווה את המאכל החלבי. ב. אינני מכיר את המנהג אולם לפי ההלכה יש להדליק נרות נשמה, ואח"כ להדליק נרות שבת לפי מנהגך.  קודם להדליק לכסות העיניים ולברך או קודם לברך ואח"כ להדליק  בכל מקרה יש לדבר על כך עם אימך בצורה מכובדת וטוב לברר איתה אם יש לה מנהג ידוע מאמה ואם יש מנהג צריך לברר מקורו וכדאי להתייעץ עם רב על מנהג זה.
שאלה: סיר בשרי שנשפך עליו חלב: עמד לי בכיור סיר בשרי עם מים קרים בפנים והבת שלי שפכה בטעות חלב קר לתוכו. מה אני צריכה לעשות עם הסיר? ב מראש
תשובה: מאחר והכל קר, מספיק לשטוף היטב את הסיר.
שאלה: נסיעה ברכבת בשבת בחו"ל: ב"ה אני ומשפחתי נוסעים לצרפת אנו נשהה גם שבת השאלות: 1. האם מותר לנסוע בשבת ברכבת שהכרטיס נקנה לפני שבת הרכבת משרתת רק את הגויים? 2. האם ניתן לטלטל את הציצית והסידור לבית הכנסת? 3. האם חל עירוב בחו"ל? 4. זמן כניסת השבת היא לפי הארץ או לפי פריז? מראש
תשובה: 1. יש בכך זילזול בשבת ואין לנסוע ברכבת. 2. אם אין עירוב אין לטלטל. אולם את הטלית ניתן ללבוש וללכת איתה כלבוש. 3. דיני ערוב חלים גם בחו"ל. 4. לפי המקום בו אתה נמצא.
שאלה: לאכול זעתר שהביא לי ערבי: יש לי פה זעתר שהביאו מערבים, האם אפשר להפריש ממנו מעשרות ותרומות ואז יהיה אפשר לאכול אותו?
תשובה: וברכת ד' אם ערבי גידל וערבי קטף אין צורך להפריש תרו"מ, אבל יש לבדוק היטב היטב מחרקים ש (כנימות תריפסים) שיתכן ומצויים בזעתר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גיל חופה על פי פוסקי זמננו: כבוד הרב ניסיתי ללמוד עם חבר בעיון את סוגיית גיל חופה מהגמרא דרך ראשונים, גאונים ואחרונים, ונתקלנו שאין התייחסות מפורשת לשאלה הבאה: מהו המקור ההלכתי ועל מה מסתמכים פוסקי דורינו להיתר דחיית גיל הנישואין בימינו לאחר גיל 20 שלא ע"מ לימוד תורה (צבא, תואר, וכו )? וגם לדברי הרמב"ם האומר ש דרך בעלי דעה, שיקבע לו אדם מלאכה המפרנסת אותו תחילה, ואחר כך יקנה בית דירה, ואחר כך יישא אישה. מדוע אין להבין שהנאמר בהלכות דעות הוא רק לכתחילה אם יכול לעשות זאת קודם גיל 20, שהרי בהלכות אישות הוא פוסק כיון שעברו עשרים שנה ולא נשא אישה--הרי זה עובר, ומבטל מצות עשה. ובדיעבד, אם הוא רואה שמתקרב גיל 20 ולא נשא אישה מדוע שלא ישא אישה ואחרי כן יפרנס אישתו ובני ביתו? שאלה נוספת: אפילו אם מבינים שאפשר לדחות לצורך פרנסה, מהו הגיל המקסימלי אליו מותר לדחות לצורך זה? שאלה אחרונה הלכה למעשה: כיוון שרבים הפוסקים האומרים שבדורינו אין כ בן עזאי שחשקה נפשו בתורה מהו הגיל שעד אליו, לדעת הרב, יש להינשא? מראש!
תשובה: קשה לומר חד משמעי. תלוי מה הוא עושה.אם הוא לומד תורה וזה עלול להפריע לו, אפשר לדחות עד גיל 24. אם הוא הולך לעבוד, למה שלא יתחתן צעיר. לדעתי, צריך להקדים ולהתחתן ולא למשוך. לא נכון לדחות הקמת בית עד לאחר התואר.
שאלה: אי שמירת נגיעה בקשר - השלכות: הרב. היה לי קשר ארוך ומסובך עם בחור. לצערי הרב נפלנו בשמירת נגיעה. (נגיעות של חיבה בלבד) אני בחורה תורנית עם שאיפות תורניות. זה היה משהו שלא חשבתי בכלל שאגיע אליו אי פעם. נפרדנו, וקיבלתי על עצמי בעז"ה שלא להגיע למקומות כאלו שוב. אבל נשארה לי שאלה לגבי קשר הבא (בעז"ה עם בעלי.) האם יש לשתף את הבחור לגבי המעידה?(הבנתי שאצל בחורים זה עלול מאד להרתיע עצם המחשבה ידיעה על כך, אם זה בחור תורני שבעצמו לא חווה נפילה בנושא כזה). ומצד שני אני רוצה מישהו שיוכל להבין את המקום שלי, שלא יבהל מזה, שיוכל להכיל אותי. נראה לי שיש מקום לפתיחות אמיתית בקשר, ולא להסתיר דברים. (בשלב המתאים). אשמח לעצתך.
תשובה: אל תספרי לו אלא א"כ הקשר יהיה חזק ואמיץ דיו שיוכל להכיל זאת. גם אז תשקלי אם לא כדאי להשאיר את העניין לעצמך.
שאלה: אכזריות בעולם חי: לא נחה דעתי לנוכח אכזריות שקיימת בטבע. איך זה מסתדר עם רחמנות של הקב"ה? תשובה בסיגנון שכל הבריא משלמת על נפילה של בן אדם ראשון לא כל כך משכנת אותי, הרי מיליארדי יצורים קטנים כמו חרקים שבן אדם אפילו לא מודע על קיומם נלחמים כל יום ויום במלחמות אכזריות ביותר. מה תועלת של כאב ליצורים חסרי כוח בחירה? ועוד, יהדות לא פוסלת תהליך אבוליוציוני וקיום של בעלי חיים לפני בריאת האדם (תנינים גדולים של ספר בראשית למשל) ללא ספק הם היו טורפים וגרמו המון כאב לכל השאר. איך זה מסתדר עם האמונה?
תשובה: כל המצב של הכאבים שיש בעולם זה נובע מנפילת העולם. לפני שהעולם נפל ובעזרת ה' כשהעולם יתוקן נהיה בעולם שהוא כולו חי ב כך אומרת התורה: "והשבתי חיה רעה מן הארץ". ואומר על כך הרמב"ן שם שזה חזרה למה שהיה לפני חטא אדם הראשון. החטא של הנחש והאדם הפילו את כל העולם. כחלק מהנפילה האדם גרם ללאיבוד ההרמוניה שבעולם. האדם כמרכז ההויה גורר את העולם כלפי מעלה או כלפי מטה. אין לשאול מה אשמה כל ההויה בגלל חטא האדם. כמו שאדם פוגע באבר אחד שלו זה פוגע בכל חיותו כך גם העולם נחשב כאדם אחד. יש קשר בין האדם לשאר ההויה. הפגיעה של האדם בעצמו דומה לפגיעה באבר אחד שמשפיע על כל העולם כולו.
שאלה: גילוי מצבה: להלן שאלתי: אמא שלי נפטרה ביום שישי ה- 2.3.12 ח באדר תשע"ב בשעה 22:30. הקבורה היתה ביום א 4.3.12 בי באדר תשע"ב. אבקש לדעת מהו המועד לעריכת סעודת ה-30 ומהו המועד לעלייה לבית-העלמין לגילוי מצבה (30).
תשובה: ראשית, אשתתף בצערך ומן השמים תנוחמי. יום השלושים מונים מיום הקבורה ולכן יום השלושים הוא י' בניסן. ואעפ"י שלא מבקרים בבתי קברות בחודש ניסן ביום השלושים אפשר לעלות לקבר אף בחודש ניסן. בשורות טובות.
שאלה: הכשרת כלים מקרמיקה וחרסינה: למה אי אפשר להכשיר צלחות מקרמיקה וחרסינה, שזה רוב הכלים במטבח?
תשובה: אם זה בלע איסור וכד', יש לנו כלל שכלי חרסינה חרס, אי אפשר להגעיל.
שאלה: ניקיון חמץ ממשרד שאיני נמצאת בו בפסח: אני שכירה ויש לי חדר משלי במקום העבודה. במקום עבודתי סוגרים את המשרד בפסח ולכן לא עובדים. האם אני צריכה לנקות את חדרי ולערוך בדיקת חמץ?
תשובה: חמץ הנמצא ברשותו אסור גם אם לא רואהו. יש לבער את החמץ לפני עזיבת המשרד בערב פסח.
שאלה: לשלם לחבר שלא נתן לי את כל הכסף: אם נתתי לחבר שלי למכור בשבילי סחורה בעד סכום מסוים וכשנתן לי את הכסף היה חסר כסף מה הדין, האם אני לא צריך להביא לו את כל הסכום שסיכמתי איתו?
תשובה: אם היית שומר חינם, שלא קיבלת שכר עבור המכירה, אתה פטור מגניבה ואבדה. אך אם קיבלת שכר עבור המכירה, הינך שומר שכר החייב בגניבה ואבידה.
שאלה: להפסיק שמונה עשרה בגלל אזעקה: הרי "אפילו נחש כרוך על עקבו לא יפסיק"? וגם עד היום לא נפל טיל ביבנה? השאלה נשאלה בהמשך לשאלה "להפסיק תפילת שמונה עשרה בגלל אזעקה"
תשובה: לא מדובר בפיקוח נפש. מהיכן הביטחון שיבנה מחוץ לטווח?
שאלה: לאכול אצל בתי שלא טובלת כלים: כב הרב, אני אלמנה הגרה בסמיכות לאחת מבנותי ורגילה לסעוד אצלה בחלק ניכר מהשבתות. עתה התברר לי שאינה מקפידה כלל על טבילת כלים. האם נכון להימנע מלאכול אצלה עד שתטבול כליה, וזאת משתי סיבות: א. מצד ההלכה רוב הפוסקים אוסרים להתארח אצל אדם פרטי שאינו טובל כלים (בניגוד למסעדה וכו ), אבל אולי כאן יש מקום להקל מפני עגמת הנפש הרבה הן לי והן לבתי, במיוחד בהתחשב בהיותי אלמנה. ב. אני משערת שבתי, לאחר עגמת הנפש הגדולה והעלבון - ועל מנת לאפשר לי לאכול אצלה, תטבול את הכלים. האם נכון להחמיר ולקוות שנגיע לתוצאה זו?
תשובה: כלים שאינם טבולים אינם אוסרים את המאכלים. האחריות על הטבילה מוטלת על בעה"ב ולא על האורח שאין לו בררה.
שאלה: חסר נו"ן בתהלים קמ"ה: אל מעלת כבוד תורתו. שאלה שמסקרנת אותי הרבה זמן. תפילת אשרי הולכת לפי אותיות הא-ב, הכל מופיע חוץ מהאות נו"ן, האם כאשר דוד המלך ע"ה חיבר את המזמור היתה לו כוונה בדבריו? ב ו
תשובה: לשואל על שאלתך זו השיבו ח במסכת ברכות (ד ע"ב). לדברי הגמרא שם, הטעם שהושמטה האות נו"ן מסדר הא"ב שבפתיחת פסוקי המזמור, היא מתוך זהירות, שלא להזכיר אפילו ברמז את המילה "נפילה" כפותחת פסוק, שכן הנבואה על הגזירה הרעה בספר עמוס ה, ב פותחת באות נו"ן - "נפלה לא תוסיף קום בתולת ישראל". ובכל זאת, אומרים ח שם, לאחר שדולגה האות נו"ן, הזכיר דוד את ה"נפילה" הרוחנית אבל על דרך החיוב על ידי הבטחת "סמיכת" ה', שהוא "סומך לכל הנופלים". שנזכה להיות עסוקים תמיד בתקומת ישראל ורוממותו. נאמנה,
שאלה: לפדות כלי הקדש על ידי גוי: להלן שלוש שאלות שצמאה נפשי ללמוד? א. האם מותר לאישה לתת צדקה ללא ידיעת בעלה? ב. כשאין סנהדרין היושבת בלשכת הגזית, האם מותר לחלוק על רב בדרך של לימוד בדיקה ובאם נמצא הרב שוגה להראות לו היכן? הרי אין בימינו מופלא בתורה כבתקופת הסנהדרין. האמנם גם חובה על כל יהודי לבדוק בעצמו כל פסק ופסק ולא לסמוך על סופר כי אם על ספר. והשאלה הכי קשה : ג.שאלת הנושא, תרם ערך כלי או מטלטלין להקדש ולא היה בידו הסכום הכספי של ערך הכלי או המטלטלין, האם מותר למכור הכלי או המטלטלין לגוי? אמנם אין כאן היקש ישיר למושג מעלין בקודש ולא מורידין, כי התורם תרם הערך הכספי ולא את הכלי. יחד עם זאת, כספי הגוי אולי נולדו לו מזנות, גזל ועושק, כי כסף זה יהיה להקדש. ועוד שאלה משנית, אם ערך הכלי היה לדוגמא 1000 דולר, וכאשר בא למכור הכלי שהוקדש וערכו ירד, האם עליו להוסיף לערך שהיה ביום שתרם, ואם ערך הכלי דווקא ערכו עלה האם כל הכסף יהיה להקדש או עליו לקזז הפרש, הרי כוונתו היתה לערך הכלי ביום שתרם ערך הכלי? אודה על תשובה. בכבוד רב ו מראש.
תשובה: א. אם היא נותנת סכום לא גדול, לא צריכה לדווח לבעלה, כי יש אומדנא שהבעל מסכים, אבל בסכומים גדולים צריך הסכמה של הבעל. כמובן שבכל בית הגדר של סכום גדול או קטן הוא שונה. ב. כן, אבל צריך לעשות זאת בצורה מכובדת, לומר לרב ראיתי כך וכך, אבל לא לומר טעית. ג. כאשר אדם מקדיש ערך כלי, אומדים בשוק כמה הכלי שווה, והאדם צריך להביא את אותו הסכום להקדש, אבל הכלי לא קדוש. לכן אפשר למכור אותו לגוי.
שאלה: שילוח הקן בשאר חיות: מוזכר בפרשת כי תצא את מצות שילוח הקן. ויש את הפסוק: "כי יקרא קן ציפור לפניך בדרך בכל עץ או על הארץ אפרוחים או ביצים והאם רובצת על האפרוחים או הביצים לא תיקח האם על הבנים". אם אפשר לחלק את הפסוק ל"כי יקרא.על הביצים" ו"לא תיקח האם על הבנים" שיוצא ששילוח האם הוא בכל חיה ולא רק בציפור?
תשובה: מקור המצווה בחומש דברים (כב, ו-ז): "כי יקרא קן צפור לפניך בדרך בכל עץ או על הארץ אפרחים או ביצים והאם רבצת על האפרחים או על הביצים לא תקח האם על הבנים. שלח תשלח את האם ואת הבנים תקח לך למען ייטב לך והארכת ימים". כלומר, אדם המוצא קן של ציפור, ובקן אפרוחים או ביצים, ואימם רובצת עליהם, אסור לו ליטול את האם מעל גוזליה או ביציה, וכן אסור לו ליטול את הציפור עם אפרוחיה או ביציה. ואם עבר ונטל את האם - אף שעבר על איסור תורה, עדיין הוא יכול לתקן את מעשהו על ידי שישלח את הציפור לחופשי. ואם מתה - שוב אינו יכול לתקן חטאו. ואם ירצה ליטול את האפרוחים או הביצים, עליו לשלח תחילה את האם, עד שלא יוכל לתופשה, ורק לאחר מכן יכול ליטול את האפרוחים או הביצים. דין זה נוהג במיני העופות הכשרים לאכילה בלבד, שכן למדו ח שכל מקום שנאמר 'ציפור' הכוונה למין טהור. אבל אם פגש קן של עוף טמא, מותר לו ליקח הביצים או האפרוחים בלא לשלח את האם. ההצעה לחלק את הציווי בפסוק לשני חלקים אינה מסתברת במבנה הפסוק, וגם אין לה זכר בדברי ח. נאמנה,
שאלה: הכשרת כיריים קרמיות לפי האשכנזים: מדוע אפשר להכשיר כיריים לפי האשכנזים שסוברים שלזכוכית לא מועיל הגעלה?
תשובה: עיין ברמ"א ס"ס תנא שבדעה"ד מכשירים כלי זכוכית. יש להסיק את הכיריים עד שנייר ייחרך.
שאלה: טומאה וטהרה במי נטילת הידיים: לכבוד הרב האם יש טומאה וטהרה במים בהם נטלו ידיים? נ"מ לשימוש חוזר, לנטילה ע"ג כלים וכדומה.
תשובה: מים שנטלו בהם ידיים, אין להשתמש בהם שוב.
שאלה: ברוך שלא עשני מלאך: ח תיקנו לברך בכל יום ברכה על כך שהשם "לא עשני גוי, עבד ואשה". מדוע לא תיקנו לברך "שלא עשני מלאך" כיון שאינו בעל בחירה ואינו מחוייב במצות ואינו מקבל שכר? והאם ההודאה נכללת כבר בברכת אשר יצר ואלקי נשמה?
תשובה: נראה שהטעם לכך הוא שאמנם מצד אחד יש עדיפות לישראל בכך שהם בעלי בחירה אך מצד שני המלאכים זכים וקדושים יותר לעין ערוך. וראה נפש החיים שער א פרק י, שהביא מחלוקת בין גדולי הראשונים מי גדול יותר ישראל או המלאכים וכל אחד הביא ראיות מהפסוקים לשיטתו, והוא יישב וכתב: "ודאי מלאך גדול מהאדם, הן בעצם מהותו, הן בגודל קדושתו ונפלאות השגתו, אין ערך ודמיון ביניהם כלל. אמנם בדבר אחד יתרון גדול לאדם מהמלאכים. רק האדם לבד הוא המעלה והמקשר ומייחד את העולמות בכח מעשיו, מחמת שהוא כלול מכולם". וראה עוד בפיוט "אשר אימתך" שנוהגים לאומרו בימים נוראים אלו ביטויים נוראים כלפי המלאכים לעומת שפלות האדם, וההשתהות כיצד ריבונו של עולם למרות גדולת המלאכים ושפלותנו בחר ורצה לשמוע דוקא תהילה מפי עמו ישראל. אביא מעט מתוכנו: אשר אימתך: באראלי אמן. באבירי אמץ. בבלולי קרח. בבדודי קדח. ומוראך עליהם: ואביתה תהלה: מגלומי גוש. מגרי גיא. מדלולי פעל. מדלי מעש. והיא תהלתך: אשר אימתך: בהמון מלאכים. בהלוך מחנות. בועד אלפים. בוכח רבבות. ומוראך עליהם: ואביתה תהלה: מזיו שונה. מזהר כבה. מחסרי שכל. מחורשי רשע. והיא תהלתך: אם כן, אף שהקב"ה אבה בתהילתנו, כיצד לא נבוש לומר "ברוך שלא עשני מלאך". נזכה כולנו להתרומם ולהתקדש ולקדש שם שמים ברבים,
שאלה: "ושמתי זרעך כחול הים אשר לא יספר מרוב". האומנם?: הקב"ה ברך את אברהם אבינו ע"ה בברכת "ושמתי זרעך כעפר הארץ וכחול הים אשר לא יספר מרוב". אני עומד ותוהה, מביט סביב ומתבונן מרחוק ומקרוב ברחבי תבל, ואני תמה האם ברכה זו אי פעם התקיימה או עתידה להתקיים? והלוא עם ישראל כיום בכל העולם מונה סך הכל פחות מ-15 מיליון בעוד יתר העמים על פני תבל מונים למעלה מ-5 מיליארד נפש. מאות מיליוני סינים, מאות מיליוני מוסלמים, מאות מיליוני הודים, ואיפה אנחנו שהתברכנו - אשר לא יספר מרוב??
תשובה: לשואל ב"ה זכינו שברכה זו התקיימה בנו. התנ"ך מעיד על כך מספר פעמים. בספר דברים (א, י) נאמר: "ה' אלקיכם הרבה אתכם והנכם היום ככוכבי השמים לרב". וכבר שאל שם רש"י: וכי ככוכבי השמים היו באותו היום, והלא (באותה העת) לא היו אלא ששים ריבוא? מתרץ רש"י שכוונת הכתוב לומר שישראל משולים למאור היום ולכוכבי הלילה, שיהיו קיימים לעולם כחמה, וכלבנה וככוכבים. בימי שלמה נאמר (מלכים א' ד, כ): "יהודה וישראל רבים כחול אשר על הים לרב". מובן שהכוונה בביטוי זה היא לריבוי גדול, ואין צורך בספירת גרגרי החול כדי להיווכח אם הבטחה זו קויימה, אם לאו. כדאי לראות בהקשר זה גם דבריהם של אור החיים הקדוש ורש"ר הירש על ספר דברים (שם). נאמנה
שאלה: תפילת נדבה למאחר ומניין: קמתי לתפילת שחרית למניין מסויים והגעתי באחור וחשבתי לנסות להצטרף לצבור בעת החזרה. בפועל לא הספקתי והתחילו חזרה לפני שסיימתי ק"ש. האם מותר ללכת למניין אחר ולהתפלל תפילה נוספת בתור נדבה?
תשובה: בזמננו לא מתפללים סתם נדבה. תעבור מהמניין הזה למניין אחר לפני שאתה מתפלל שמונה עשרה.
שאלה: חמץ וקטניות באסרו חג שחל בשבת: חמץ שנמכר, האם מותר לאוכלו בשבת שצמוד לשביעי של פסח או שהמכירה חוזרת רק במוצ"ש? ומה לגבי קטניות לאשכנזים?
תשובה: הגוי מוכר את החמץ חזרה רק במוצ"ש. קטניות לאשכנזים אסורים גם בשבת אלא א"כ הם מתארחים אצל ספרדים.
שאלה: חג אצל משפחת האישה או הבעל?: אני ובעלי נשואים כמעט 4 וחצי חודשים. עדיין לא יצא לנו לחגוג חג ביחד. יש לנו בעיה מאוד קשה, להחליט איפה לחגוג את החג הראשון שלנו ביחד (חג פסח). האם יש הלכה לזה? ואם לא, האם מותר להפיל פור? האם תוכל לייעץ לנו?
תשובה: מותר להפיל פור.
שאלה: גניבת זהות בפייסבוק: נפתח דף פייסבוק על שמי בלי ידעתי ודרכו נכנס מי שפתח את הדף לפורום של העובדים בעבודה הקודמת שלי. ע"פ הפרטים שהוכנסו והשאלות שנשאלו כאלו בשמי זה ככל הנראה מישהו מהנהלת החברה. המעשה הנ"ל מבחינת החוק הוא עבירה פלילית וכן מהווה עילה לתביעה כספית.שאלתי היא האם מבחינה הלכתית יש מקום לתביעת נזיקין ממונית ותולנה פלילית?
תשובה: כן, זה מעשה חמור.
שאלה: להכין פירה בשבת: האם מותר למעוך פירה בשבת עם מועך מיוחד לפירה או רק במזלג?
תשובה: מותר דווקא במזלג.
שאלה: לא ליטול לפני סעודה: בתקופת החורף בישיבה יצא לי לקבוע סעודה על לחם יחד עם חבר שלי שנוהג לפני מנהג תימן. וכאשר קמתי ליטול ידיים הוא פשוט בירך המוציא, ללא נטילת ידיים, ואכל. התפלאתי עליו ואמרתי לו שהוא מזלזל בדברי חכמים. כי הרי ידוע מהגמרא שנטילת ידיים היא מצווה שהיא לשמוע לדברי חכמים. הוא הראה לי שהוא לובש כפפות, ואמר שהרמב"ם מתיר לכתחילה לתימנים לאכול עם כפפות לחם בלא נטילת ידיים. עיון קצר בב"י ובשו"ע מוכיח שלא פוסקים כרמב"ם. האם אדם יכול לומר שהוא נוהג על פי דעה שנדחתה מההלכה? ומה הסברא בכך שאפשר לא ליטול ידיים כאשר אין בכך טירחה רק בגלל שהוא לובש כפפות? וכמובן ביררתי והבנתי שהוא פשוט קרא את הרמב"ם ואין הוא נוהג כל בגלל מנהג במשפחה.
תשובה: יש ללמד עליו זכות שאולי נטל ידיים קודם לכן.
שאלה: מפרווה ועד לצעיף מרשרש: לכבוד הרב: אשכנזים - א. מאכל פרווה שמבושל בכלי בשרי ומעורבב בכלי מתכת פרווה - מה דין הכלי? ב. אותה השאלה אם הכלי עשוי מעץ. ג. מזוזות מהודרות שקיבלנו לחתונה במתנה ותקענו בדירה שכורה - מה עושים כשעוברים לדירה אחרת, אם המזוזות שהיו לפנינו היו לא כשרות והדייר (יהודי) שאחרינו לא מעוניין לקנות מזוזה משלו? ד. בקבוק יין ריק שמזגתי לתוכו ליקר שהכנתי - האם מצריך טבילה? היות והיין שהיה שם היה תוצרת הארץ לא טבלתי - האם מותר בשתיה? ואם כן - בדיעבד או לכתחילה? ה. צעיף שיש עליו מעין מטבעות שמרשרשים כשהוא זז - האם נחשב כלי או שמותר בשבת קודש? יש לציין כי הרשרושים הם מטרת המטבעות והרעש הוא ברור ובכל פעם (מדובר על לבוש בבית מצד שבת ק ולא מחוץ לבית מצד הצניעות).
תשובה: א ב. מאכל פרוה המבושל בסיר בשרי נשאר פרווה ואף מותר להעביר המאכל לאחר בישולו לצלחת חלבית. ולא משנה סוג הכלי ג. אפשר להניח מזוזות פחות יקרות. ד. הנחת דברים בכלי שאינו טבול לא פוסל את האוכל. ולמעשה הבקבוק אינו צריך טבילה כלל. ה. אסור.
שאלה: צבע אדום באמצע תפילת עמידה: לכבוד הרב ליאור שליט"א, התפרסם השבוע פסק של רב מהדרום שבמקרה של אזעקת צבע אדום אין להפסיק באמצע תפילת עמידה ע"מ להיכנס למרחב מוגן מיכוון שלאור יעילות מערכת כיפת ברזל זה כמו נחש שאסור להפסיק בגללו תפילת עמידה. מה דעת הרב בנושא, האם יש לרוץ למרחב מוגן?
תשובה: לכאורה נראה שזה פיקוח נפש, כמו בנחש ארסי שמותר להפסיק, וכך גם ההוראה לציבור הרחב. אם אדם לא חושש שיפול טיל במקום שהוא נמצא והוא יכול להמשיך להתפלל כרגיל, הוא לא עובר על איסור אם הוא ממשיך את התפילה.